Radiu 103

Radiu 103 (ciamâ fina sùlu 103) a l'è 'na rea radiufonica lucale ligüre ch'a trasmette da Sanremu.

 Descrissiun 
Radiu 103 a trasmette ina rutassiun cuntinua de müxica inseme a rübriche e nutissie. A fa parte de Edimax (sucietà ligüre ch'a pübbrica u giurnàle "A Rivea" distribüiu in te pruvinse de Imperia e Savuna, ma ascì in Costa Azüra, fin a Munegu), in culaburassiun cun Onda Ligure, ch'a l'ha rilevau a stassiun in tu frevà 2019 e a ne tratta a reclam grasie a sò cuncesciunaria "Promomedia".

 Storia 
L'emitènte a nasce sutta a u nomme de Radio Stereo 103 in tu frevà 1976 cumme radiu libera ch'a trasmeteva müxica d'autû (au ciü dau repertoriu du Club Tenco) pe' vuluntà du Giorgio Mambretti. In ti anni 80 a vegne catà da Massimo Cremieux, venèndu ciù cumerciale, nasce ascì in emitènte de sula müxica italana: 103 Italia, poi serà. Intantu a radiu sciorte a cröve in isufrequensa FM a zona da Ventimija fin a Savuna cun i 103.0 MHz e cun frequense secundarie aiscì a Cuneo e atre zone du Piemunte (parte cuscì Radio 103 Piemonte, 103 Cuneo, cun a reclàm de ste parte) e Munegu. 

In tu 2010 ne vegne diretù Pepi Morgia, ch'u fa vegnì a radiu ina scruxìa de artisti pe'u Festival de Sanremu. In tu 2016 103 a vende e frequense piemuntesi e u resta sulu in Liguria e a Munegu, da chi a nasce ina web radiu "World Radio 103" derligâ daa rea de Sanremu. Da u 2019 vegne rilevà daa Promomedia de Mario Marziano: editû de Onda Ligure, ch'u vende a frequensa 103 MHz pe a pruvinsa de Savuna a RTL 102.5, da stu mumentu a radiu a cröve sulu ciü da Imperia a Munegu, ma a se pö sentì aiscì in sciu scitu internet.

 Nòtte 

 Ligàmi au de föra 


Categorîa:Radio
Categorîa:Inpréize da Ligùria